# 4.1. Deseñando e creando

# Música mestre

O primeiro que tes que facer é escoller o repertorio musical. Estes son os pasos a seguir

## Paso 1

### Selección das pezas

Revisa en grupo as pezas aprendidas durante estas semanas e seleccionade as que máis vos gusten. Tes que ter en conta que hai que representar cada continente cunha canción.

## Paso 2

### Orde das pezas

O seguinte paso é moi importante porque a orde das pezas será o que fará de fío condutor para escribir a historia

## Paso 3

### Estrutura das pezas

A estrutura é a orde na que se interpretan as distintas seccións das cancións e os diferentes elementos que aparecen en cada sección (voz, movemento, instrumentos).

## Lectura facilitada

O primeiro que tes que facer é escoller o repertorio musical.
Estes son os pasos a seguir.

Paso 1. Selección das pezas
Revisas en grupo as pezas aprendidas nestas semanas.
Escolles as que máis vos gustan.
Tes que ter en conta que cada continente debe estar representado cunha canción.

Paso 2. Orde das pezas
Este paso é moi importante.
A orde das pezas servirá de fío condutor para escribir a historia.

Paso 3. Estrutura das pezas
A estrutura indica a orde das distintas partes das cancións.
Tamén mostra os elementos que aparecen en cada sección, como a voz, o movemento ou os instrumentos.

## Audio

audio/mpeg

# 1. Como facer a estrutura?

Moitas das pezas que aprendiches durante estas semanas teñen unha estrutura aberta. Experimentaches coa estrutura creando as vosas coreografías e acompañamentos instrumentais. Agora é o momento de darlles forma e escribir a estrutura final. Para facelo tes aquí un exemplo. Mira o vídeo, analiza cantas seccións ten e que sucede en cada sección.

Tedes á dereita un esquema que che axudará a ti e ao teu grupo a visualizar a estrutura de Malakatumba.

Aquí tes un documento para editar, nel podes escribir as estruturas que propoñas. Isto axudará á hora do reparto dos roles en cada peza.

Descarga o modelo para estrutura dunha canción en formato editable (.odt)

## Lectura facilitada

Moitas das pezas teñen unha estrutura aberta.
Xa probaches a cambiala.

Agora tes que escribir a estrutura final.

Mira o vídeo.
Observa as seccións da canción.

Á dereita tes un esquema.
Axúdache a ver a estrutura de Malakatumba.

Tamén tes un documento para escribir.
Nel anotas as estruturas e os roles.

## Audio

audio/mpeg

# 2. Crea o conto

Todos os contos teñen un inicio, un nó e un desenlace. Segue en grupo estes pasos para enlazar todas as pezas.

## Crea un conto musical

### Antes de comezar

O primeiro que tes que facer é pensar nalgúns aspectos básicos dun conto. O narrador e as personaxes. Sería a parte previa ao comezo da viaxe.

### Inicio

Este é o punto de partida da historia. A descrición das personaxes, lugares e motivacións para comezar a viaxe.

### Nó

Comezan a suceder as accións (a viaxe) e relátanse os acontecementos que nelas ocorren.

### Desenlace

Nel narramos a final da viaxe as conclusións e ensinanzas recibidas.

Aquí tes un esquema con todas as fases e algunhas pistas para que sexa máis doado comezar a escribir o voso conto.

Descarga o modelo para o conto musical en formato editable (.odt)

## Lectura facilitada

Todos os contos teñen inicio, nó e final.
Agora vas crear un conto musical en grupo.

Antes de comezar, pensa en dúas cousas.
Quen conta a historia.
Quen son as personaxes.

Inicio
É o comezo da historia.
Presentas as personaxes e os lugares.
Explicas por que comeza a viaxe.

Nó
Aquí suceden as accións.
Relatas a viaxe e o que vai pasando.

Final
É o remate da historia.
Contas como acaba a viaxe.
Explicas o que se aprendeu.

## Audio

audio/mpeg

# 3. Es produtor

Case tes todo listo. Para rematar queda preparar a posta en escena. Isto é todo o que tes que ter en conta:

1. Vestiario: podes facer dúas cousas. Usar un vestiario diferente para cada unha das actuacións que se relacione con cada continente ou usar un vestiario básico en negro e usar algún complemento representativo de cada rexión.

2. Escena: os decorados poden facerse a man, malia que hoxe en día acostúmanse a facer proxeccións. Se facemos a representación nun lugar onde sexa posible facer proxeccións debedes buscar imaxes que representen os diferentes lugares nos que se desenvolve o conto e gardalos nun lapis de memoria.

3. Instrumentos: debes facer unha listaxe con todos os instrumentos que se utilizarán. Tamén tes que decidir onde estarán situados en cada actuación e quen os levará á escena

4. Son: se se usan micrófonos ou amplificadores para algún instrumento debedes preguntar polas posibilidades técnicas para colocalos no escenario. Pode ser que necesitedes levar cables e outros elementos eléctricos, así como facer unha proba.

A continuación, tes un documento para a descarga para anotar todas as decisións que vas tomar respecto a cada elemento.

Descarga o modelo para os aspectos técnicos en formato editable (.odt)

## Lectura facilitada

Case tes todo listo.
Agora toca preparar a posta en escena.

Ten en conta estes aspectos:

Vestiario
Podes usar roupa diferente para cada actuación
ou roupa negra con complementos de cada continente.

Escena
Podes facer decorados a man ou usar imaxes proxectadas.
Se usas proxeccións, busca imaxes dos lugares da historia.

Instrumentos
Fai unha lista dos instrumentos.
Decide quen os toca e onde estarán colocados.

Son
Pensa se necesitas micrófonos ou amplificación, igual hai que probalos.
Pregunta polas opcións técnicas e polos cables necesarios.

A continuación tes un documento para editar.
Nel podes anotar todas as decisións.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)