# Descobre máis: "Tūtira Mai Ngā Iwi"

## Glosario

## Maorí

Definición:

  Lingua tradicional do pobo do mesmo nome que habita en Nova Zelandia no continente de Oceanía.

Exemplo:

  A lingua maorí forma parte do patrimonio cultural do pobo maorí de Nova Zelandia.

# "Tūtira Mai Ngā Iwi"

Dando unha última volta por Oceanía atópaste con Tūtira Mai Ngā Iwi, é un canto moi coñecido e empregado en contextos educativos e comunitarios, xa que promove a unión do grupo, o traballo colectivo e o respecto entre as persoas. A letra está escrita en lingua maorí e non ten autor coñecido, pois forma parte do folclore transmitido oralmente de xeración en xeración.

Musicalmente, Tūtira Mai Ngā Iwi caracterízase por unha estrutura clara e repetitiva, cun pulso regular que facilita o canto colectivo e o acompañamento con movemento corporal. Na actualidade, esta canción segue a interpretarse en escolas e actos culturais de distintos países, mantendo viva unha parte importante do patrimonio musical maorí.

## Escoita

Nesta versión a canción interprétase de forma colectiva, sen voz solista. A interpretación é sinxela, cun pulso regular e repetición da letra.

## Canta

Escoita a proposta de arranxo vocal para este tema maorí.

Tutira Mai Nga Iwi voces

Aquí tes a partitura como apoio para o seu canto:

## Interpreta

Agora escoita o arranxo da parte de frauta:

Tūtira Mai Ngā Iwi frautas

Aquí tes a partitura:

## Interioriza

Agora repasa cada unha das partes e escolle cal podes ou prefires interpretar, ou ben vocal ou frauta.

## Imita e modifica

Agora visualiza de novo o vídeo pero centra a atención na coreografía:

O seguinte paso será imitar os movementos e memorizar a secuencia que se repite.

Presta atención aos xestos, ao ritmo e ao movemento do grupo.
Non importa facelo perfecto.

Agora crea a túa propia coreografía en grupo.

Lembra ter en conta a forma musical como parte fundamental que nos define os cambios coreográficos.

## Lectura facilitada

Tūtira Mai Ngā Iwi é unha canción tradicional maorí.
Úsase en escolas e en actividades comunitarias.

A canción fala da unión das persoas e do traballo en grupo.

A canción promove a unión do grupo e o respecto entre as persoas.
A letra está en lingua maorí e non ten autor coñecido.

A música é repetitiva e ten un pulso regular.
Isto facilita cantar xuntos e moverse ao mesmo tempo.

Facilita o canto en grupo.

## Audio

audio/mpeg

## Apoio visual

Tes dúas opcións para escoitar e seguir a partitura de forma interactiva: a ligazón en Musescore (abre nunha nova xanela) ou o reprodutor inserido a continuación.

# Para escoitar outra vez

# Letra de "Tutira Mai Nga Iwi"

Maorí | Galego | IPA
--- | --- | ---
Tūtira mai ngā iwi, tātou tātou e | Xuntádevos, pobos, todos xuntos | /ˈtuːtiɾa mai ŋaː ˈiwi ˈtaːtou ˈtaːtou e/
Tūtira mai ngā iwi, tātou tātou e | Xuntádevos, pobos, todos xuntos | /ˈtuːtiɾa mai ŋaː ˈiwi ˈtaːtou ˈtaːtou e/
Whai-a te marama-tanga | Busquemos o coñecemento | /ˈɸai a te ˈmaɾama ˈtaŋa/
me te aroha - e nga iwi | e tamén o respecto e o agarimo, oh pobos | /me te aˈɾoha e ŋaː ˈiwi/
Ki-a Tapa-tahi | Para estar unidos | /ki a ˈtapa ˈtahi/
Ki-a kotahi ra | como un só grupo | /ki a koˈtahi ˈɾaː/
Tatou tatou e | todos xuntos | /ˈtatou ˈtatou e/

## Audio

audio/mpeg

# Partitura e partes instrumentais de "Tūtira Mai Ngā Iwi"

Aquí tes a partitura xeral de Tūtira Mai Ngā Iwi e as de cada unha das partes.

- Partitura "Tūtira Mai Ngā Iwi" formato PDF (abre en nova xanela) (Nova xanela)

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)