# "Taba naba"

Chegas ás illas do Estreito de Torres, entre Australia e Papúa Nova Guinea. Alí descobres Taba naba, canción que describe con enerxía o momento de ir en bote cara ao arrecife cando a marea está baixa, unha actividade ligada á vida diaria e á pesca nestas comunidades.

Taba naba transmitiuse de forma oral, cantada en Meriam Mir. Algúns estudos e testemuños comunitarios sinalan a Jeffrey Doolah, mestre e músico indíxena, como unha figura importante na organización e difusión dunha versión estable da canción, especialmente para o seu uso educativo, mantendo o seu significado tradicional. Pero anteriormente a melodía fora empregada nunha parte do tema Navajo, gravado en 1904 polo cantante estadounidense Billy Murray. A canción chegou ao público internacional no ano 2000, grazas ao grupo infantil australiano The Wiggles que a interpretou xunto á cantante do Estreito de Torres Christine Anu, respectando a súa orixe cultural.

## Quecemento

Vas comezar quencendo o corpo realizando un ritmo que servirá como base para modernizar as músicas do mundo en compases binarios, pero que ademais serve para a música popular comercial, como os xéneros do pop e do rock.

Lembra que escribimos a percusión corporal para unha soa persoa executante en tres liñas e os seus espazos:

Comeza aprendendo o patrón, primeiro sitúa os golpes no peito nos pulsos 1 e 3.

Despois engade as palmadas nos pulsos 2 e 4.

E para finalizar entre cada un deles, é dicir no contratempo de cada pulso, realiza pitos cos dedos.

Unha vez que teñas isto interiorizado no segundo compás realizaredes 3 golpes no chan cos pés nos pulsos 1, 2 e 3:

E se queres, para repasar o primeiro patrón visualiza o seguinte vídeo.

## Canta en grupo

Agora escoita esta versión que che servirá de axuda para aprender a melodía:

Aquí tes a letra:

  Taba naba naba norem,

  Tugi penai siri, dinghy e naba we,

  Miko keimi sere re naba we,

  Taba naba norem.

  Veña, imos ao arrecife,

  Sube ao bote cando a marea da mañá está baixa,

  Rememos ata a beira do arrecife,

  Veña, imos ao arrecife.

Unha vez que teñamos a melodía, realizamos a percusión corporal aprendida no quecemento:

Podedes usar de base o seguinte vídeo coa melodía da voz e do piano:

Taba naba voz e piano

## Interpreta

Agora practica parte por parte o seguinte arranxo instrumental:Accede ao contido de apoio visual para escoitar o arranxo completo, sumándolle ao que acabas de aprender o piano e maila voz:

## Proposta de coreografía

Revisa e aprende a seguinte proposta coreográfica:

## Coreografía e estrutura

Agora tócache realizar en grupo unha coreografía para Taba naba e ademais debes idear unha estrutura:

Parte 1:

  Ides organizarvos en pequenos grupos.

  Cada grupo terá que inventar unha coreografía para a peza.

  Primeiro, analiza a estrutura da obra.

  Escoita a canción e conta cantos pulsos ten cada parte. Fíxate tamén nos cambios da música.

Parte 2:

  Coa estrutura clara, comeza a pensar movementos que representen a letra da canción ou da súa temática.

  Realiza unha choiva de ideas para ser máis creativos, cada un é libre de expresar as súas suxestións de movementos.

Parte 3:

  Cos movementos investigados e recompilados, decide en grupo cales ides empregar.

  Anota os movementos escollidos para cada parte da canción.

  Acorda como se realizarán os movementos en grupo.

Parte 4:

  Ensaiarás en grupo a coreografía completa seguindo a estrutura decidida.

  Comproba que os movementos encaixan coa música.

  Se é necesario, realiza pequenos cambios para mellorar o resultado final.

Lembra:

Analiza a estrutura da canción antes de crear a coreografía.

Emprega movementos sinxelos e fáciles de lembrar representando a temática da canción.

Traballa en grupo e respecta as ideas do resto de persoas.

## Lectura facilitada

Taba Naba é unha canción tradicional das Illas do Estreito de Torres.
As illas están entre Australia e Papúa Nova Guinea.

A canción fala de ir en bote ao arrecife para pescar.
Isto ocorre cando a marea está baixa.

A canción cantouse durante moito tempo de memoria.
Está cantada na lingua Meriam Mir.

Un mestre indíxena chamado Jeffrey Doolah axudou a ensinarlle a canción ás escolas.
Non cambiou o seu significado tradicional.

A melodía xa existía antes.
Aparece nunha canción de 1904 cantada por Billy Murray.

No ano 2000, a canción fíxose coñecida grazas a The Wiggles.

## Audio

audio/mpeg

## Apoio visual

Tes dúas opcións para escoitar e seguir a partitura de forma interactiva: a ligazón en Musescore (abre nunha nova xanela) ou o reprodutor inserido a continuación.

# Propoñede a vosa versión

Realizade a vosa propia versión: 20 minutos Agrupamento: 4-5 persoas

Volve ao grupo para facer a vosa propia proposta de arranxo da canción.

Propoñede novos patróns rítmicos de percusión corporal, tentade interpretar mentres cantades a melodía da canción.

Propoñede tamén a coreografía do grupo.

## Audio

audio/mpeg

# Letra de "Taba Naba"

Na seguinte táboa aparece a letra da canción en Meriam Mir, a súa tradución ao galego e unha columna para facilitar a súa pronunciación.

Texto orixinal | Galego | Pronunciación
--- | --- | ---
Taba naba naba norem, | Veña, imos ao arrecife, | tá-ba ná-ba ná-ba nó-rem
Tugi penai siri, dinghy e naba we, | Sube ao bote cando a marea da mañá está baixa, | tú-gui pe-nái sí-ri, dín-gui e ná-ba ué
Miko keimi sere re naba we, | Rememos ata a beira do arrecife, | mí-ko ké-i-mi sé-re re ná-ba ué
Taba naba norem. | veña, imos ao arrecife. | tá-ba ná-ba nó-rem

## Audio

audio/mpeg

# Partitura e partes instrumentais de "Taba Naba"

Aquí tes a partitura xeral de Taba naba e as de cada unha das partes.

- Partitura "Taba naba" formato PDF (abre en nova xanela) (Nova xanela)

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)