# 4. De Galicia a Tombuctú

# Retomando o reto

Despois dun tempo viaxando polo mundo, descubriches como cada cultura se expresa a través da música, a danza e as cancións. Tamén coñeciches ritmos distantes, instrumentos novos, idiomas diferentes… e, sobre todo, aprendiches que a música nos une sen importar o lugar.

Agora é o momento de continuar ese camiño e contar a historia que fixeches con todo o que xa sabedes, pero consciente de todo o que aínda che queda por descubrir das músicas do mundo.

## Lectura facilitada

Despois de viaxar polo mundo, viches que cada cultura se expresa a través da música, da danza e das cancións.
Coñeciches ritmos diferentes.
Descubriches instrumentos novos.
Escoitaches idiomas distintos.

Aprendiches que a música une as persoas.
Non importa o lugar do mundo.

Agora é o momento de continuar o camiño.
Conta a historia que creaches co aprendido.
Lembra que aínda che queda moito por descubrir das músicas do mundo.

## Audio

audio/mpeg

# Como organizar o concerto?

A organización dun concerto é algo creativo pero esixe moita responsabilidade pola túa parte porque o resultado final depende da colaboración de todos os membros.

O que cada un fai é importante, presta moita atención ás instrucións do teu profesor. No mundo do espectáculo non se pode perder tempo!

## Paso 1

### Deseño do concerto

1. Selecciona en grupo as pezas musicais que queres presentar, a súa orde e estrutura

2. Crea en grupo a historia que articulará as nosa pezas

3. Decide os elementos extra musicais que queredes que aparezan no concerto (vestiario, fondo, iluminación...)

## Paso 2

### División das tarefas

Debes repartir os roles. Ten que haber actores, cantantes, bailaríns e instrumentistas.

## Paso 3

### Ensaios

Debes facer ensaios por seccións, despois xerais para facer a obra completa.

## Audio

audio/mpeg

# Como se avalía o voso reto?

Rúbrica do reto
| Excelente | Axeitado | En proceso | Inicial
--- | --- | --- | --- | ---
Precisión rítmica e fluidez | Leva o pulso da obra perfectamente sen interrupcións axustándose ao tempo. Reproduce as secuencias rítmicas de maneira precisa. (1.25) | Leva o pulso da obra bastante ben aínda que en algunha ocasión se interrompe, adiántase ou atrasase no tempo. Reproduce as secuencias rítmicas de maneira precisa a maior parte do tempo. (1) | Cústalle axustarse ao tempo da obra, adiantándose ou atrasándose con certa frecuencia. A interpretación é insegura, hai tres ou máis pausas que interrompen o discurso musical. Falta algo de precisión na reprodución das secuencias rítmicas. (0.5) | Moitas dificultades á hora de levar o pulso da obra. A interpretación é interrompida constantemente eliminando toda cohesión do discurso musical. As secuencias rítmicas carecen de precisión. (0)
Precisión melódica/harmónica | Interpreta con total precisión e seguridade a melodía ou harmonía (notas e/ou acordes) durante toda a obra. (1.25) | Interpreta con bastante precisión e seguridade a melodía ou harmonía (notas e/ou acordes) durante case toda a obra. (1) | Falta precisión e seguridade á hora de interpretar a melodía ou harmonía (notas e/ou acordes) en bastantes momentos da obra, pero inténtao. (0.50) | A interpretación da melodía ou harmonía (notas e/ou acordes) carece de precisión en case toda a obra. (0)
Técnica | Interioriza os distintos aspectos da técnica e levalos á práctica de xeito efectivo: controla a colocación dos brazos, das mans, dos dedos, o rebote, o rasgueo, a pinza, o ataque, o punteo, a dixitación das mans, controlar a respiración, articular, frasear, colocar a voz etc. (1.25) | Interioriza os distintos aspectos da técnica e lévalos á práctica dun xeito aceptable, pero con marxe de mellora. (1) | Asimilou polo menos dous aspectos da técnica do instrumento ou ben mellorou lixeiramente todos os aspectos da técnica. (0.50) | Ten graves dificultades para asimilar os aspectos fundamentais da técnica do instrumento: colocación das mans, como se colle o instrumento, como se fai o ataque, a pinza, o rebote, o rasgueo, entre outros. (0)
Actitude durante a interpretación nos ensaios | Gran concentración e atención durante os ensaios e a interpretación. Séguense as indicacións da persoa docente en todo momento. (1.25) | Bastante concentración e atención durante os ensaios e a interpretación. Normalmente séguense as indicacións da persoa docente. (1) | Concentración e atención variable durante os ensaios e a interpretación. En ocasións segue as indicacións da persoa docente. (0.50) | Pouca ou moi pouca concentración e atención durante os ensaios e a interpretación. Normalmente non segue as indicacións da persoa docente. (0)
Interpretación grupal | Perfecta adecuación ao grupo. Escoita ao resto de compañeiros e compañeiras mentres interpreta a súa parte. É quen de adaptar o fraseo e os tempos ao resto. (1.25) | A maior parte da interpretación consegue adecuarse ao grupo, pero en ocasións está demasiado centrado no seu papel. (1) | Cústalle interpretar o seu papel e adecuarse ao grupo. Consegue facelo nalgunhas ocasións. (0.5) | Está totalmente centrado no seu papel ignorando a interpretación do resto do grupo. (0)
Activación do corpo | Amosa un nivel de enerxía óptimo, compatible coa representación escénica e coa transmisión de emocións á audiencia en todos os elementos que entran a escena (voz, expresión corporal, mirada, coreografía ou colocación) (1.25) | Amosa un nivel de enerxía axeitado, compatible coa representación escénica e coa transmisión de emocións á audiencia, porén en algún aspecto (na voz, na expresión corporal, na súa colocación, na coreografía ou na mirada) podería amosar unha maior activación que axude a transmitir todas as emocións. (1) | Amosa un nivel de enerxía medio/baixo, incompatible coa representación escénica e coa transmisión de emocións á audiencia. (0.5) | Amosa un nivel de enerxía baixo, incompatible coa representación escénica e coa transmisión de emocións á audiencia. (0)
Traballo en grupo durante os ensaios | Amosa interese en traballar en equipo cunha enerxía apropiada, entendendo cales son os seus puntos fortes e cales os dos e das compañeiros/as, traballando de xeito colaborativo. É quen de resolver conflitos e achegar ideas de dirección. (1.25) | Amosa interese en traballar en equipo cunha enerxía apropiada. É quen de resolver conflitos e achega ideas de dirección. (1) | Amosa interese en traballar en equipo, pero non sempre ten unha enerxía apropiada. (0.5) | Amosa interese en traballar en equipo, non axuda aos compañeiros ou compañeiras e non só non facilita o traballo, senón que imposibilita o desenvolvemento dos ensaios. (0)
Calidade do son | O son é claro, definido e de calidade. Se utilizamos un instrumento de vento (a voz, frautas etc) utiliza unha respiración axeitada e amosando dominio da mesma en todo momento. (1.25) | O son é claro, definido e de calidade ao longo de case toda a interpretación. Se utilizamos un instrumento de vento (voz, frautas etc) controla practicamente por completo a respiración, aínda que non na súa totalidade. (1) | O son, en xeral, está pouco controlado, aínda que en ocasións conséguese certa claridade e definición. Se utilizamos un instrumento de vento (voz, frauta etc.) controla levemente a respiración, tendo algún erro realizando algunha pausa descontrolada que pode ser tanto do seu corpo como da súa respiración. (0.5) | O son está descontrolado, carece de claridade e definición en case toda a obra. Se utilizamos un instrumento de vento (voz, frauta etc.) non controla a respiración, realizando pausas en lugares equivocados e/ou descontrolando o seu corpo (0)

Elaboración propia (proxecto cREAgal). Rúbrica do reto (CC BY-NC-SA)

- Actividade
- Nome
- Data
- Puntuación
- Notas
- Reiniciar
- Imprimir
- Aplicar
- Nova xanela

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)