# 1. Había unha vez...

## Glosario

## Aborixes

Definición:

  As persoas aborixes son os pobos orixinarios dun lugar que vivían alí antes da chegada doutros pobos. Usan o termo sobre todo en Australia, pero tamén pode aplicarse a outras culturas antigas.

Exemplo:

  Os aborixes australianos teñen cancións, contos e pinturas que explican como se creou o mundo.

## Transmisión oral

Definición:

  A transmisión oral é o pasar historias, cantigas ou coñecementos dunha xeración a outra usando só a voz, sen escrita. É unha maneira tradicional e máis antiga de conservar o coñecemento dun pobo.

Exemplo:

  A miña avoa cantoume unha canción que de pequena a escoitába da súa nai.

## Folclore

Definición:

  O folclore ou folklore é o conxunto de costumes, contos, cancións, crenzas, bailes e tradicións dunha comunidade. É todo aquilo que as persoas transmiten de xeración en xeración e que forma parte da súa cultura. Provén de folk (pobo) + lore (sabedoría), unidas: a sabedoría do pobo.

Exemplo:

  Aprendín a tocar as castañolas por ser parte do folclore español.

# Érase unha vez....

Moitas historias comezan coas palabras Había unha vez... O teu traballo será construír unha historia para representar entre toda a clase.

Sabías que en todas as partes do mundo se lles contan historias ás nenas e nenos? Igual que de pequeno alguén che lía Carapuchiña vermella ou O parruliño feo, a rapazada doutros continentes escoitaban as lendas indias sobre o coiote, historias aborixes sobre a creación do mundo ou os contos de Scheherezade de As mil e unha noites.

Contar historias é unha práctica universal na que a través da imaxinación se transmiten coñecementos de forma oral, escoitando o saber ancestral enténdense as emocións e os valores do grupo.

Terás que crear unha historia con palabras que ilustre a música, investigando como son as tradicións de rapaces e rapazas dos 5 continentes. O conto que vas facer ten como argumento unha viaxe polo mundo.

## Lectura facilitada

Moitas historias comezan con Había unha vez...

Hoxe imos crear unha historia.

En todo o mundo as persoas contan contos aos/ás nenos/as.

Algúns contos son Carapuchiña Vermella ou O parruliño feo.

Noutros países contan lendas do coiote, historias aborixes e contos de Sherezade.

As historias pásanse falando.

Axúdannos a aprender e a entender emocións.

Nós faremos unha historia con palabras e música.
Será sobre unha viaxe polo mundo.

## Audio

audio/mpeg

# Que vas aprender?

1. Distinguirás os elementos da música: ritmo, melodía, harmonía e timbre.
2. Descubrirás músicas e danzas tradicionais de Galicia, de España e doutras partes do mundo.
3. Aprenderás técnicas básicas de canto, interpretación e movemento.
4. Practicarás lectura e escritura musical e conceptos básicos de teoría.
5. Coñecerás as familias de instrumentos e os tipos de voces.
6. Traballarás en grupo para crear, tocar ou bailar con respecto e colaboración.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)