# 3. Viaxando polo mundo

## Glosario

## Copla

Definición:

  Parte dunha canción na que a letra cambia en cada repetición, mentres a melodía adoita manterse.

Exemplo:

  En A saia de Carolina, as coplas contan distintas partes da historia.

## Retrouso

Definición:

  Parte dunha canción que se repite varias veces e mantén a mesma letra e melodía.

Exemplo:

  En A saia de Carolina, o retrouso pregunta a Carolina se bailou e ela contesta.

# A música e a danza no mundo

Tanto a música como a danza son expresións universais coas que comunicamos emocións e forman parte da vida social das persoas. Desde os seus inicios coa voz e a percusión corporal, foron evolucionando de distintas maneiras segundo as culturas do mundo.

Agora vai comezar a viaxe musical. En todos os recunchos deste planeta a música e a danza ten un valor fundamental e representa un xeito de comunicarnos, expresarnos e comprendernos. Así pois, en todas as partes utilízase a linguaxe musical universal pero... non en todas as rexións se utiliza a música e a danza da mesma maneira. En cada cultura a música e a danza son distintas, pero sempre é un valor moi importante para a sociedade.

Nas próximas sesións farás diferentes paradas polos continentes para achegarte ás músicas e danzas de cada lugar.

Ánimo, orellas abertas e prexuízos fóra!

## Lectura facilitada

A música e a danza úsanse en todo o mundo para expresar emocións.
Pero en cada cultura a música e a danza son distintas.

Agora comeza a viaxe musical.
Viaxarás polos continentes.
Coñecerás músicas e danzas doutros lugares.

Escoita con atención e mantén a mente aberta.

## Audio

audio/mpeg

# A forma musical

A forma musical é a estrutura dunha peza musical ou modo no que se organizan os temas musicais dentro dunha composición. É dicir, como se organizan e relacionan as distintas partes que pode ter unha peza musical (como pode ser unha copla e un retrouso, por exemplo).

## Características

1. Toda a música ten unha forma, xa que o noso oído tería moitas dificultades para seguir música nova todo o tempo. Precisamos momentos nos que regresemos a música xa coñecida. Así pois, a forma musical da coherencia e unidade a unha peza musical.
2. Axuda a identificar xéneros e épocas musicais.
3. Permite á persoa compositora crear unha historia a través da música.
4. Cada tema ou frase musical vai ser nomeado segundo as letras do abecedario (A, B, C, e así sucesivamente)
   - Se unha frase se repite recibe a mesma letra, vaise chamar igual (por exemplo: A, B, B, A, C, etc)
   - Se ao repetirse a frase ten algunha modificación, utilizamos a mesma letra co símbolo ' (A, A', B, B') que se vai ler "prima" (A, A prima, B, B prima). Tamén podemos usar números, A, A2, B, B2.
5. Para compoñer unha peza musical, unha persoa compositora utiliza recursos como a repetición, a variación e o contraste de ideas musicais.
6. A organización destas letras vai dar lugar a algunhas formas fixas, tanto na música académica como na música folclórica e a música popular comercial, como pode ser a relación copla-retrouso.

## Exemplos sinxelos

- Forma binaria (AB): con dúas seccións contrastantes.
- Forma ternaria (ABA): Con unha sección contrastante (B) que está no medio de dúas seccións iguais ou semellantes (A)
- Forma rondó (ABACA...): as cancións con esta forma presentan un tema principal (A) que se repite alternando con temas contrastantes (B, C).
- Esquema habitual na música popular comercial: introdución-copla-retrouso-copla-retrouso-ponte-copla (A,B,C,B,C,D,C)

## Lectura facilitada

A forma musical é a estrutura dunha canción.

Estudamos a forma dividindo as partes da música con letras (A, B, C...)

As diferentes partes da música poden ser de varios tipos:

Repetición de música escoitada antes

Variación de música escoitada antes

Contraste: música nova

Hai diferentes formas musicais.

- A B: Ten dúas partes diferentes
- A B A: A primeira parte volve ao final
- Rondó: Unha parte repítese varias veces. Entre medias aparecen partes diferentes.

Moitas cancións teñen copla e retrouso.
Estas partes repítense ao longo da canción.

## Audio

audio/mpeg

# "Palo bonito"

# Pregunta

Duración: 10 minutos Agrupamento: Individual

Palo bonito é unha canción composta polo dominicano Félix del Rosario e popularizada por Chayanne.

Segue o que che marca o vídeo para aprender a canción Palo bonito e contesta ás preguntas.

Que forma ten a canción que acabas de traballar?

# Respostas

Opción 1

Forma binaria

Opción 2

Forma ternaria

Opción 3

Forma Rondó

# Retroalimentación

# Solución

1. Selección correcta
2. Selección incorrecta
3. Selección incorrecta

# Pregunta

Que texto se di na frase A

# Respostas

Opción 1

Palo, bonito, palo, bonito, palo, bonito, palo é.

Opción 2

Palo, Palo, Palo

Opción 3

Palo, palo, palo, palo bonito palo é.. é... palo bonito palo é.

# Retroalimentación

# Solución

1. Selección incorrecta
2. Selección incorrecta
3. Selección correcta

# Pregunta

Escoita de novo a canción, sinala a distribución das frases adecuada:

# Respostas

Opción 1

AB

Opción 2

ABA

Opción 3

AAB

Opción 4

ABC

Opción 5

ABB

# Retroalimentación

# Solución

1. Selección incorrecta
2. Selección incorrecta
3. Selección correcta
4. Selección incorrecta
5. Selección incorrecta

# Pregunta

Agora revisa cando fan a canción coa coreografía na que se usa o corpo completo. Cal é a secuencia de pasos que se utiliza para a frase B?

# Respostas

Opción 1

Salto, golpe de mans ás coxas, salto, golpe de mans ás coxas, salto, golpe de mans ás coxas, salto e brazos estirados

Opción 2

Tres saltos, outro salto, golpe de mans ás coxas, salto, golpe de mans ás coxas e brazos estirados

Opción 3

Salto, golpe de mans ás coxas, salto, golpe de mans ás coxas, brazos estirados, salto, golpe de mans ás coxas, salto e brazos estirados

# Retroalimentación

# Solución

1. Selección correcta
2. Selección incorrecta
3. Selección incorrecta

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)